Den Europæiske Unions traktatgrundlag

Den Europæiske Unions traktatgrundlag består af en samling folkeretlige traktater mellem en række europæiske stater, der fastlægger unionens formål, værdier, procedurer, det institutionelle grundlag, unionens retlige status, samt procedurer for indtræden i og udtræden af unionen. Sammen med traktaterne er der vedtaget en række tillægsprotokoller og fælles erklæringer, der er retligt bindende samt visse ensidige erklæringer, med begrænset eller ingen gyldighed.

Traktaterne er affattet på Den Europæiske Unions officielle sprog, og i modsætning til visse andre folkeretlige traktater har de lige stor gyldighed på samtlige sprog. Med andre ord er der ingen retlig forskel på, om man henviser til f.eks. den danske eller græske sprogudgave af teksterne.

Oversigt 

For at sikre et mere systematisk overblik over de forskellige traktater, der har at gøre med Den Europæiske Union, foretager man typisk en sondring imellem de forskellige traktater baseret på, hvilken funktion traktaten havde, da den blev vedtaget. Efter denne systematik sondrer man imellem oprettelses-, ændrings-, tiltrædelses og øvrige traktater. Selvom det kan se ud som om, at der derved er et vist hierarki imellem de forskellige traktater er dette ikke tilfældet. Systematiseringen har ingen betydning for traktaternes gyldighed.

Efter en ændringstraktat er trådt i kraft foretages der en konsolidering  af oprettelsestraktaterne således, at indholdet af disse bringes i  overensstemmelse med indholdet af ændringstraktaten

Gældende ret

Traktat om Den Europæiske Union (EU-traktaten) 

EU-traktatens består ligesom en række øvrige folkeretlige dokumenter af et præambel og en serie af i alt 55 artikler, som er fordelt på seks kapitler. Ligeledes usædvanligt er der til traktaten knyttet en række tillægsprotokoller samt Det Europæiske Charter om Grundlæggende Rettigheder. Selve traktaten er struktureret således:

 Præambel
 Afsnit 1: Almindelige bestemmelser (Artikel 1-8)
 Afsnit 2: Bestemmelser om de demokratiske principper (Artikel 9-12)
 Afsnit 3: Bestemmelser om institutionerne (Artikel 13-19)
 Afsnit 4: Bestemmelser om forstærket samarbejde (Artikel 20)
 Afsnit 5: Almindelige bestemmelser om unionens optræden udadtil og særlige bestemmelser om den fælles udenrigs- og sikkerhedspolitik (Artikel 21-46)
 Afsnit 6: Afsluttende bestemmelser (Artikel 47-55)

Traktat om Den Europæiske Unions Funktionsmåde (EUF-traktaten) 

EUF-traktaten består ligesom en række øvrige folkeretlige dokumenter af et præambel og en serie af i alt 358 artikler, som er fordelt på syv dele. Disse dele er videre inddelt i kapitler, som igen er inddelt i afdelinger. Traktaten er struktureret således:

 Præambel
 Del 1: Principperne (Artikel 1-17)
 Del 2: Interne politikker og foranstaltninger (Artikel 18-25)
 Del 3: Et område med frihed, sikkerhed og retfærdighed (Artikel 26-197)
 Del 4: De oversøiske lande og territoriers associering (Artikel 198-204)
 Del 5: Unionens optræden udadtil (Artikel 205-222)
 Del 6: Institutionelle og finansielle bestemmelse (Artikel 223-334)
 Del 7: Almindelige og afsluttende bestemmelser (Artikel 335-458)

Tillægsprotokoller 

Tillægsprotokollerne indeholder bestemmelser af mere teknisk eller detaljeret karakter end dem, der er indføjet i traktaterne. De kan være tilknyttet enten en oprettelsestraktat eller en ændringstraktat og uanset hvor de er indføjet, har de samme retskraft, som selve traktatteksten. Derfor kan protokollerne også kun ændres ved en traktatændring.

 Protokol om de nationale parlamenters rolle i Den Europæiske Union
 Protokol om anvendelse af nærhedsprincippet og proportionalitetsprincippet
 Protokol vedrørende statutten for Den Europæiske Unions Domstol
 Protokol om statutten for Det Europæiske System af Centralbanker og Den Europæiske Centralbank
 Protokol vedrørende vedtægterne for Den Europæiske Investeringsbank
 Protokol om fastlæggelse af hjemstedet for Den Europæiske Unions institutioner og for visse af Unionens organer, kontorer, agenturer og tjenester
 Protokol vedrørende Den Europæiske Unions privilegier og immuniteter
 Protokol vedrørende artikel 6, stk. 2, i traktaten om Den Europæiske Union om Unionens tiltrædelse af den europæiske konvention til beskyttelse af menneskerettigheder og grundlæggende frihedsrettigheder
 Protokol om om Rådets afgørelse om gennemførelse af artikel 16, stk. 4, i EU-traktaten og artikel 238, stk. 2, i EUF-traktaten dels mellem den 1. november 2014 og den 31. marts 2017 og dels fra den 1. april 2017
 Protokol om permanent struktureret samarbejde etableret ved artikel 42 i traktaten om Den Europæiske Union
 Protokol ad artikel 42 i traktaten om Den Europæiske Union
 Protokol om proceduren i forbindelse med uforholdsmæssigt store underskud
 Protokol om konvergenskriterierne
 Protokol om eurogruppen
 Protokol om visse bestemmelser vedrørende Det Forenede Kongerige Storbritannien og Nordirland
 Protokol om visse bestemmelser vedrørende Danmark
 Protokol vedrørende Danmark
 Protokol vedrørende Frankrig
 Protokol om Schengenreglerne som integreret i Den Europæiske Union
 Protokol om anvendelse af visse aspekter af artikel 26 i traktaten om Den Europæiske Unions funktionsmåde på Det Forenede Kongerige og på Irland
 Protokol om Det Forenede Kongeriges og Irlands stilling for så vidt angår området med frihed, sikkerhed og retfærdighed
 Protokol om Danmarks stilling
 Protokol om medlemsstaternes forbindelser med tredjelande med hensyn til passage af de ydre grænser
 Protokol om asyl for statsborgere i Den Europæiske Unions medlemsstater
 Protokol om delt kompetence
 Protokol om tjenesteydelser af almen interesse
 Protokol om det indre marked og konkurrence
 Protokol om økonomisk, social og territorial samhørighed
 Protokol om offentlig radio- og tv-virksomhed i medlemsstaterne
 Protokol om anvendelsen af Den Europæiske Unions charter om grundlæggende rettigheder i Polen og i Det Forenede Kongerige
 Protokol om import til Unionen af olieprodukter raffineret på De Nederlandske Antiller
 Protokol om ejendomserhvervelse i Danmark
 Protokol ad artikel 157 i traktaten om Den Europæiske Unions funktionsmåde
 Protokol om den særlige ordning for Grønland
 Protokol om artikel 40.3.3 i Irlands forfatning
 Protokol om overgangsbestemmelser
 Protokol om de finansielle konsekvenser af udløbet af EKSF-traktaten og om Kul- og Stålforskningsfonden

Tidslinje